**INFORMACIJE ZA TUJE DRŽAVLJANE**

Kandidati, ki imate **srednješolsko izobrazbo opravljeno izven Slovenije**, prijavi ne prilagajte dokazil (tudi, če že imate nostrifikacijo), morate pa poslati višji strokovni šoli, ki ste jo navedli pod 1. željo naslednja dokazila:

         overjeno kopijo zaključnega spričevala srednje šole,

         overjen prevod zaključnega spričevala srednje šole v slovenski jezik,

         overjeno kopijo spričevala predzadnjega letnika srednje šole,

         overjen prevod spričevala predzadnjega letnika srednje šole v slovenski jezik,

         overjeno kopijo spričevala zadnjega letnika srednje šole,

         overjen prevod spričevala zadnjega letnika srednje šole v slovenski jezik,

         kopijo identifikacijskega dokumenta (potni list ali osebna izkaznica),

         kronološki opis dosedanjega izobraževanja,

         izpolnjeno vlogo o priznavanju izobraževanja pridobljenega v tujini (obrazec N).

Kandidati, ki **STE**šolo končali izven Slovenije, morate poslati dokazila najpozneje do **18. marca 2022** (1. prijavni rok) oziroma do **31. avgusta 2022** (2. prijavni rok).

Kandidati, ki **BOSTE** šolo končali izven Slovenije morate poslati dokazila  najpozneje do **2. julija 2022** (1. prijavni rok) oziroma do **10. septembra 2022** (2. prijavni rok).

Višja strokovna šola opravi postopek priznavanja izobraževanja in vam izda **odločbo, s katero ugotovi, ali izpolnjujete predpisane izobrazbene pogoje za vpis v študijski program**, za katerega se prijavljate, ter o tem obvesti Višješolsko prijavno službo.

Za spričevala iz nekdanjih jugoslovanskih republik, pridobljena pred**25. 6. 1991**, postopek priznavanja izobraževanja oz. odločba o izpolnjevanju predpisanih pogojev za vpis v študijski program **ni potrebna**. Prijavi priložite overjeno fotokopijo zaključnega spričevala ter overjeni spričevali zadnjih dveh letnikov srednje šole.

Diploma o mednarodni maturi (International Baccalaureat – IBO) je enakovredna maturitetnemu spričevalu, pridobljenemu v Republiki Sloveniji.